Leif Aune

Leif Jørgen Aune (født 7. juni 1925 i Bodø, død 20. juli 2019 i FredrikstadDødsannonse i Nordlys 24. juli 2019.) var en norsk sosialøkonom og politiker for Arbeiderpartiet. I 1954 ble han konsulent i det nyopprettede Nord-Norge-fondet. Dette utviklet seg etter hvert til Distriktenes utbyggingsfond (DU). Her gikk han gradene til 1970, da han ble finansrådmann i Tromsø. Han vendte tilbake til DU i 1978 som sjef og etterfølger etter Reidar Carlsen. Han ble ikke lenge i Tromsø, for han ble statssekretær i Trygve Brattelis første regjering og kommunalminister i Trygve Brattelis andre regjering og gjenoppnevnt til samme verv i Odvar Nordlis regjering. Han avsluttet sin karriere som direktør for Distriktenes Utbyggingsfond i 1992, samme år som DU ble en del av Statens nærings- og distriktsutviklingsfond. Aune var også styreformann ved Ullevål sykehus.

Aune var ridder av 1. klasse av St. Olavs Orden (1990).

 Referanser 

 Kilder 
 Kjartan Rødland: Distriktsutbyggeren. Leif Aune 70 år Bergens Tidende Morgen  –  07. juni 1995  –  Side: 34  
 Hvem Hva Hvor 1977

 Eksterne lenker 


Kategori:Norske kommunalministre
Kategori:Ap-statsråder
Kategori:Statsråder i Regjeringen Bratteli II
Kategori:Statsråder i Regjeringen Nordli
Kategori:Norske embets- og tjenestemenn
Kategori:Rådmenn
Kategori:Norske samfunnsøkonomer
Kategori:Personer fra Bodø kommune
Kategori:Riddere av 1. klasse av St. Olavs Orden